Ritratt - muntaġġ - Canva / Facebook - Malta International Airport; Floriana F.C.  Tħabbret il-mewt tal-eks plejer ta' Furjana F.C. Patrick Demanuele, magħruf bħala l-Koku, fl-età ta' 53 sena. Patrick kien ukoll iben il-plejer leġġendarju tal-Furjana Pullu Demanuele, li miet f'Marzu fl-2007 fl-età ta' 77 sena. Patrick Demanuele kien wiċċ magħruf ma' bosta peress li f'dawn l-aħħar 29 sena kien jagħmel parti mit-tim tas-Servizzi tas-Sigurtà tal-Ajurport Internazzjonali ta' Malta. Patrick Demanuele beda l-karriera tiegħu fil-futbol ma' Melita F.C. filwaqt li ma' Floriana F.C. iddebutta fis-17 ta' Jannr tal-1988. Dakinhar kienet intlagħbet il-partita kontra Valletta. Demanuele lagħab 13-il darba mal-klabb b'7 logħbiet fil-Kampjonat Premier, 5 fl-FA Trophy u partita tal-Euro Cup. Wara li telaq minn ma' Floriana, Patrick Demanuele lagħab ma' Gudja United. Kondoljanzi lill-qraba tiegħu. Patrick, strieħ fis-sliem!